कक्लाबारी ब्लक UPPL नि गाहाइ मावखुलिखौ सिमला हजुवानि बिहुराम बर नमायाव दिनै आसामनि मन्त्रि उर्खाउ गोरा ब्रह्म बिथांनि नुजाथिनायाव बेखेवबाय । बे ब्लक मावखुलि बेखेवनाय हाबाफारि याव आसामनि मन्त्रि उर्खाउ गोरा ब्रह्म बिथांआ गाहाइ दरखंनि पिथाखौ हासनानै बेखेवना होयो । बे बेखेवनाय हाबाफारि याव मन्त्रि उर्खाउ गोरा ब्रह्म बिथांजों लोगोसे बाहागो लाबावदों बि. टि. आर. नि बुंथिगिरि कातिराम बर , मुसलपुर जिल्ला UPPL नि गाहाइ नेहाथारि दयाल सरनिया, 22 नं कक्लाबारी बियाबनि बारग MCLA अनिप बसुमतारी बिथांमोनजों लोगोसे जिल्ला आरो ब्लक UPPL नि बायदि बिबानाव थानाय दैदेनगिरि बिथांमोन । बिनि उनाव मुलुगनां आबहावा सानजों लोब्बा लाखिनानै बिफां गाइनजेनो मन्त्रि उर्खाउ गोरा ब्रह्म बिथांआ । कक्लाबारी बियाबनि दाब दाब जाइगायाव हाबफैनानै दैमाजों हा खुरखानाय , गामिनि लामा, देहा फाहामसालि, फरायसालि, फरायसालिया , राइजोआरि बेंक, राइजोनि मावखुलि बायदिफोरखौ नायगिदिं हैयो । गुबैयै 5 बोसोराव हा खुरखानायनि सायाव गोख्रों बिफाव लागोनखौ आसामनि मन्त्रि उर्खाउ गोरा ब्रह्म बिथांआ फोरमायना होयो ।